La eksperimentoj, kiujn mi en mia Hamburgra laboratorio entreprenis pri la Pacifika Grandsalamandro (Andrias Scheuchzeri Tschudi), direktis sin tute speciala celo: Esplori la rezistivon de la Salamandroj kontraŭ la ŝanĝoj de medio kaj kontraŭ aliaj eksteraj influoj, kaj tiamaniere pruvi iliajn praktikan aplikeblon en diversaj geografioj teritorioj kaj sub diference variigitaj kondiĉoj. Per la unua serio de eksperimentoj oni devis konstati, kiom longe eltenas la Salamandro vivi ekster la akvo. La esplorataj bestoj estis tenataj en sekaj tinoj ĉe temperaturo 40-50°C. Post kelkaj horoj ili montris evidentan lacecon; se oni rosumis ilin, ili denove reviviĝis. Post dudek kcar horoj ili kuŝis senmove, levetante nur la okulpalpebrojn; la pulsado de la koro malrapidigita, ĉiuj korpofunkcioj malplialtigitaj ĝis minimumo. La bestoj evidente suferas kaj eĉ la malplej malgranda movo postulas de ili grandan penon. Post tri tagoj ekestas la stato de katalepsia rigideco (xerosa); la bestoj ne reagas eĉ se oni ilin bruligas per elektrokaŭstikilo. Se altiĝas la humideco de la atmosfero, ili komencas montri almenaŭ kelkiujn simptomojn de vivo (ili fermas la okulojn antaŭ akra lumo kaj simile). Se oni ĵetis Salamandron tiel sekiĝintan post sep tagoj en akvon, ĝi reviviĝis post forpaso de pli -malpli longa tempo; sed ĉe pli longe daŭranta sekigado pereis sufiĉe granda nombro da eksperimentbestoj. Sub direktaj sunradioj ili pereas jam post kelkaj horoj. Aliaj esplorataj bestoj estis devigataj turni ĉe mallumo vindason en tre seka medio. Post tri horoj ilia laborefiko komencis malaltiĝi, sed ĝi renove altiĝis post sufiĉega priŝpruco. Ĉe ofte ripetata priŝprucado la bestoj eltenis turni la krankon dek sep, dudek, kaj en unu kazo eĉ dudek ses horojn seninterrompe, dume la kontrolhomo jam post kvin horoj estis de la sama mekanika laborkvanto rimarkinde elĉerpita. El ĉi tiuj eksperimentoj ni povas resume konkludi, ke la Salamandroj estas bone aplikeblaj ankaŭ por laboro sur la seka tero, tamen sub du kondiĉoj: Ke ili ne estas elmetataj al rekta sunradiado, kaj ke ili estas de tempo al tempo sur tuta korpsurfaco priŝprucataj per akvo. La dua serio de eksperimentoj rilatis la rezistivon de la Salamandroj, la origine tropikaj bestoj, kontraŭ malvarmo. Ĉe subita malvarmigo de la akvo ili pereis de intestkataroj; sed ĉe malrapida malvarma medio facile venis kutimiĝo; post ok monatoj ili restis viglaj eĉ en o akvo-temperaturo de 7 C, se oni prezentadis al ili en la nutraĵo sufiĉan kvanton da graso o (potage 15 ĝis 20 dkg por ĉiu peco). Se la akvotemperaturoestis malaltigita sub 5 C, ili falis en malvarmo- rigidecon (gelosa); en ĉi tiu stato ili povis esti frostumitaj kaj konservataj enfrostite en glacibloko dum pluraj monatoj; kiam la glacio degelis kaj la temperaturo altiĝis o super 5 C, ili rekomencis montri simptomon de vivo kaj ĉe sep ĝis dek gradoj ili komencis vigle serĉi manĝaĵojn. El tio oni povas konkludi, ke la ASalamandroj povas tute bone alklimatiĝi ankaŭ en nia klimato ĝis Norda Norvegio kaj Islando. Por la cirkonstancoj de la arktaj klimatoj necesus pluaj eksperimentoj. Kontraste al tio montras la Salamandroj rimarkindan sentemon rilate la ĥemiajn influojn; ĉe eksperimentoj kun tre maldensigita lesivo, fabrikejaj forfluaĵoj, taniloj ktp. ilia haŭto forfaladis kiel disŝiritaj ĉifonoj kaj la esplorataj bestoj pereis pro iuspeca gangremo de brankoj. Por niaj riveroj estas do la Salamandroj praktike neuzeblaj. En plua serio de eksperimentojmi sukcesis konstati, kiom longe eltenas la Salamandroj sen nutraĵo. Ili povas malsati tri semajnojn, eĉ pli, sen ke estus sur ili aliaj simptomoj videblaj ol certa malagemo. Unu esploratan Salamandron ni lasis malsati dum ses monatoj. La lastajn tri monatojn li dormis senmove kaj senintertempe; kiam mi poste ĵetis al ĝi en la tinon dishakitan hepaton, ĝi estis tiom malforta, ke ĝi eĉ ne reagis al tio, kaj ĝi devis esti trude nutrata. Post kelkaj tagoj ĝi manĝis jam normale kaj povis esti uzata por pluaj eksperimentoj. La lasta serio de la eksperimentoj okupiĝis proi la regenera kapableco de la Salamandroj. Se oni forhakas voston de Salamandro, ĝi rekreskas dum dek kvar tagoj; ĉe unu Salamandro ni ripetis ĉi tiun eksperimenton sepfoje kun la sama rezultato. Same rekreskas al